Budgetmyndigheden vedtog til sidst bevillinger på henholdsvis 285 mio. EUR og 30 083 mio. EUR til disse to ordninger i overensstemmelse med Kommissionens forslag. Summen af de vedtagne bevillinger og ovennævnte formålsbestemte indtægter svarer til et samlet skøn over disponible bevillinger på 749 mio. EUR til driftsfondene for producentorganisationer i sektoren for frugt og grøntsager og 31 083 mio. EUR til enkeltbetalingsordningen.

–464 mio. EUR blev afsat til driftsfondene for producentorganisationer i sektoren for frugt og grøntsager, og

Kommissionen afsatte i budgettet for 2014 disse oprindeligt anslåede indtægter på 1 464 mio. EUR til to ordninger. Det drejer sig om følgende:

På grundlag af bestemmelserne i artikel 43 i forordning (EU) nr. 1306/2013 betragtes indtægter fra finansielle korrektioner i henhold til beslutninger om efterprøvende regnskabsafslutning, indtægter fra uregelmæssigheder og indtægter fra mælkeafgiften som formålsbestemte indtægter, der skal anvendes til finansiering af EGFL-udgifter. I henhold til disse bestemmelser kan formålsbestemte indtægter anvendes til at finansiere alle former for EGFL-udgifter. Hvis ikke alle disse indtægter anvendes i regnskabsåret, vil de automatisk blive fremført til det følgende regnskabsår.

Den foreløbige gennemførelse af EGFL's budget for 2014 fremgår af bilag 1 og forventes at beløbe sig til 44 293,2 mio. EUR. Dette beløb omfatter primært EGFL's udgifter under delt forvaltning i perioden mellem den 16. oktober 2013 og den 15. oktober 2014 som anmeldt af medlemsstaterne, herunder nedsættelser af månedlige betalinger i løbet af regnskabsåret. Beløbet omfatter endvidere et overslag over direkte udgifter på ca. 7,7 mio. EUR, der forventes afholdt frem til den 31. december 2014.

Af bilag 1, som viser den foreløbige gennemførelse af budgettet for 2014 frem til den 15. oktober 2014, fremgår de budgetbevillinger på artikelniveau til sektoren for frugt og grøntsager og sektoren for afkoblet direkte støtte, der er vedtaget for disse to ordninger, og som er på henholdsvis 676,7 mio. EUR og 38 252 mio. EUR uden hensyntagen til ovennævnte formålsbestemte indtægter. Sammen med indtægterne til disse sektorer beløber de vedtagne bevillinger på budgettet for 2014 sig til i alt 1 140,7 mio. EUR for frugt og grøntsager og 39 252 mio. EUR for afkoblet direkte støtte.

3.Bemærkninger vedrørende den foreløbige gennemførelse af EGFL-budgettet for 2014

Den foreløbige udnyttelsesgrad for budgettet for 2014 fremgår af bilag 1. I det følgende anføres korte bemærkninger til de budgetartikler, der udviser de største afvigelser mellem de faktisk afholdte udgifter og de dertil svarende bevillinger på budgettet for 2014.

3.1.Markedsforanstaltninger

Forbruget af bevillinger til interventioner på landbrugsmarkederne er 245,3 mio. EUR højere end de vedtagne budgetbevillinger, men 218,7 mio. EUR lavere, når de forventede formålsbestemte indtægter på 464 mio. EUR til dette kapitel medregnes. Denne forskel er nettovirkningen af gennemførelsesmønstrene i primært sektoren for frugt og grøntsager, vinsektoren og mælkesektoren.

3.1.1.Korn (+2,5 mio. EUR)

Der er ikke afsat bevillinger til markedsforanstaltninger for korn på budgettet for 2014. Dog er der i visse medlemsstater afholdt udgifter til eksportrestitutioner vedrørende foregående produktionsår.

3.1.2.Restitutioner for produkter, der ikke er opført i bilag 1 (-3,9 mio. EUR)

De forventede betalinger af udestående restitutioner for produkter, der ikke er opført i bilag 1, i regnskabsåret 2014 er gået langt hurtigere, end antaget, da budgettet blev udarbejdet, og der er stort set ikke bogført yderligere udgifter på budgettet for 2014, hvilket resulterer i et betydeligt underforbrug på denne budgetpost.

3.1.3.Fødevareprogrammer (-7,2 mio. EUR)

Regnskabsåret 2013 var det sidste år for gennemførelsen af fødevareprogrammerne under EGFL, og lovgivningen indeholder ingen bestemmelser om forsinkelser i betalingerne til ordningen. Tidligere udbetalt støtte til en værdi af 7,2 mio. EUR er imidlertid inddrevet og tilbageført til denne budgetpost.

3.1.4.Frugt og grøntsager (+333,8 mio. EUR i forhold til de vedtagne bevillinger)

Dette betydelige overforbrug fremkommer ved, at de afholdte udgifter i denne sektor sammenholdes med de vedtagne bevillinger på budgettet for 2014, som ikke omfatter de formålsbestemte indtægter for denne sektor. Hvis de formålsbestemte indtægter på 464 mio. EUR til denne sektor medregnes (se fodnoten * nederst i tabellen i bilaget), stiger de samlede disponible bevillinger til 1 140,7 mio. EUR, hvilket i stedet resulterer i et mindre underforbrug på 130,2 mio. EUR.

De disponible bevillinger i denne sektor går primært til driftsfondene for producentorganisationer, skolefrugtordningen og støtten til foreløbigt anerkendte producentsammenslutninger. Det bør bemærkes, at alle disse ordninger i varierende grad udviser et underforbrug i 2014.

3.1.5.Produkter henhørende under vinsektoren (-62,6 mio. EUR)

Dette underforbrug skyldes visse medlemsstaters noget lavere udgifter til de nationale støtteprogrammer for vin sammenholdt med det budgetterede loft.

3.1.6.Mælk og mejeriprodukter (-9,3 mio. EUR)

Dette underforbrug skyldes medlemsstaternes lavere udgifter til skolemælksordningen sammenholdt med budgettet.

3.2.Direkte støtte

Forbruget af bevillinger til direkte støtte er 637 mio. EUR højere end de vedtagne budgetbevillinger, men 363 mio. EUR lavere, når de forventede formålsbestemte indtægter på 1 000 mio. EUR til dette kapitel medregnes. Denne forskel omfatter både afkoblet støtte og anden direkte støtte.